Verð á hótelgistingu í Reykjavík lækkaði um 12,5% í fyrra Verri herbergjanýting á síðasta ári sem má rekja að einhverju leyti til brottfalls WOW air hefur haft áhrif á verðlagningu gistingar . 2. janúar 2020 | Hagfræðideild Verð á hótelgistingu í Reykjavík var 15,8% lægra í desember síðastliðnum mælt í evrum en í sama mánuði árið 2018 . Þetta var 16. mánuðurinn í röð sem verðið lækkaði á 12 mánaða grundvelli . Meðalverðið á síðasta ári var 140,1 evrur borið saman við 160 evrur árið 2018 og lækkaði verðið því um 12,5% milli ára . Verðið lækkaði á 12 mánaða grundvelli alla mánuði síðasta árs . Nokkuð skýrt mynstur var í verðlækkuninni . Þannig lá verðlækkunin á bilinu 12,2 - 17,2% frá maí og til áramóta . Verðlækkunin á fyrstu mánuðum ársins , þ.e. janúar til apríl lá hins vegar á bilinu 4,1 - 9,1% . Ástæðan fyrir mun meiri verðlækkun frá og með maí liggur eflaust að mestu leyti í brotthvarfi WOW air sem fór í þrot í lok mars . Sé litið til verðþróunar mælt í krónum lækkaði verðið um 3,3% milli ára og skýrist minni verðlækkun í krónum af veikingu krónunnar milli ára . Innihald og form þeirra greininga sem birtast hér er unnið af starfsmönnum Hagfræðideildar Landsbankans hf. og byggist á aðgengilegum opinberum upplýsingum á þeim tíma sem þær voru unnar . Mat á þeim upplýsingum endurspeglar skoðanir starfsmanna Hagfræðideildar Landsbankans á þeim degi þegar þær voru dagsettar , en þær geta breyst án fyrirvara .